ร้านนี้รถเข้าไม่ถึง เพราะอยู่กลางทะเล ต้องนั่งเรือไป แนะนำว่าถ้าไม่รีบอย่านั่งเรือเล็ก เพราะจะตื่นเต้นมาก เรือซิ่งสุดๆ วิ่งน้ำบานกระจาย  ร้านอยู่กลางทะเล บรรยากาศดี ลมแรง แรงจนอาหารเย็นเร็ว น้ำแข็งละลาย ถ้าเป็นอาหารประเภททอดกรอบ จะหายกรอบเร็ว โดยรวม อาหารอร่อยโดยเฉพาะ ยำใบชะครามกุ้งสด รสชาติเปรี้ยวหวาน จัดจ้านกลมกล่อม และปูทะเลผัดผงกระหรี่สูตรโบราณ ปูสดเนื้อเยอะ รสชาติอร่อย  หมึกผัดกะปิ เคยกินครั้งแรกที่นี่ อร่อยดีนะ ปลาหมึกชิ้นใหญ่เต็มคำ  สัญญานโทรศัพท์มี แต่เน็ตไม่ค่อยมีนะ (AIS)
ร้านจะมองเห็นหลักเขต กทม.ที่อยู่กลางทะเลด้วยนะ

เหมือนไปกิน บวกทัวร์ดูวิถีชีวิตชาวบ้านชายทะเลด้วย 